Odločba Sveta

z dne 9. decembra 1999

o določitvi akcijskega programa Skupnosti na področju civilne zaščite

(1999/847/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 308 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju mnenja Odbora regij [4],

ob upoštevanju naslednjega:

(1) Dejavnosti, ki jih Skupnost izvaja na tem področju od leta 1985, se morajo nadaljevati, da se okrepi sodelovanje med državami članicami; osnovo za to sodelovanje predstavljajo resolucije, sprejete od leta 1987 [5], in Odločba Sveta 98/22/ES z dne 19. decembra 1997, ki določa akcijski program Skupnosti na področju civilne zaščite [6].

(2) Posamezni ukrepi Skupnosti za izvedbo programa prispevajo k zaščiti ljudi, okolja in premoženja ob naravnih in tehnoloških nesrečah ter k večji ozaveščenosti o medsebojni povezanosti človekovih dejavnosti in narave, ki bo v prihodnosti lahko preprečila mnogo nesreč, vključno s poplavami.

(3) Program Skupnosti za politiko in ukrepanje v zvezi z okoljem in trajnostnim razvojem [7], ki ga je predstavila Komisija, predvideva krepitev dejavnosti Skupnosti, zlasti na področju okoljskih nesreč; isti program poziva, naj se pri teh dejavnostih upoštevajo znanstvene raziskave in tehnološki razvoj.

(4) Akcijski program Skupnosti bo nadalje, celo bolj učinkovito, pomagal pri razvijanju sodelovanja na tem področju; program naj bi pretežno temeljil na že pridobljenih izkušnjah na tem področju.

(5) V skladu z načelom subsidiarnosti sodelovanje Skupnosti podpira in dopolnjuje državne politike na področju civilne zaščite, da poveča njihovo učinkovitost; združevanje izkušenj in medsebojna pomoč bosta pripomogla k zmanjšanju izgub človeških življenj, poškodb, materialne škode ter gospodarske in okoljske škode v vsej Skupnosti, s čimer bodo cilji socialne kohezije in solidarnosti postali dosegljivejši.

(6) Izolirane in najobrobnejše regije Unije imajo zaradi svoje zemljepisne lege, reliefa ter družbenih in gospodarskih razmer posebne značilnosti, ki škodljivo učinkujejo in otežujejo zagotavljanje pomoči in sredstev ob velikih nevarnostih.

(7) Akcijski program Skupnosti bo zagotovil preglednost ter združil in okrepil različne ukrepe pri nadaljnjem doseganju ciljev Pogodbe.

(8) Ukrepi za preprečevanje nevarnosti in škode ter zagotavljanje informacij in pripravljenost pristojnih za civilno zaščito in tistih, ki so vanjo vključeni, v državah članicah so pomembni ter povečujejo stopnjo pripravljenosti na nesreče; pomembno je tudi, da Skupnost z ustreznimi ukrepi izboljša tehnike in metode odzivanja ter takojšnjo pomoč ob nesrečah.

(9) Pomembno je tudi sprejeti ukrepe, namenjene najširši javnosti, da se evropskim državljanom pomaga povečati učinkovitost njihove samozaščite.

(10) Stalna mreža nacionalnih informatorje v za civilno zaščito bo še naprej dejavna pri zadevah, ki se nanašajo na civilno zaščito.

(11) Ukrepi, potrebni za izvajanje te odločbe, se sprejmejo v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [8].

(12) Od 1. januarja 2000 se z določbami te odločbe nadaljuje akcijski program, ki je določen z Odločbo 98/22/ES in se konča 31. decembra 1999.

(13) Priporočen znesek finančnih sredstev v smislu točke 34 Medinstitucionalnega sporazuma med Evropskim parlamentom, Svetom in Komisijo z dne 6. maja 1999 o javnofinančni disciplini in izboljšavi proračunskega postopka [9] je vključen v to odločbo za ves čas trajanja programa, ne da bi pri tem vplival na pooblastila organa, pristojnega za proračun, kakor so določena v Pogodbi.

(14) Za sprejetje te odločbe Pogodba ne predvideva drugih pooblastil kakor tistih v členu 308 –

SPREJEL NASLEDNJO ODLOČBO:

Člen 1

1. Oblikuje se akcijski program Skupnosti na področju civilne zaščite (v nadaljnjem besedilu "program") za obdobje od 1. januarja 2000 do 31. decembra 2004.

2. Ta program je namenjen podpori in dopolnitvi prizadevanja držav članic na državni, regionalni in lokalni ravni za zaščito ljudi, premoženja, prav tako varstvo okolja ob naravnih in tehnoloških nesrečah, ne da bi to posegalo v notranjo delitev pristojnosti v državah članicah. Cilj programa je tudi olajšati sodelovanje, izmenjavo izkušenj in medsebojno pomoč držav članic na tem področju.

3. Ta program izključuje vse ukrepe, ki so namenjeni usklajevanju zakonov in drugih predpisov držav članic ali organizaciji nacionalne pripravljenosti v državah članicah.

Člen 2

1. Komisija izvaja ukrepe po tem programu.

2. V skladu s postopkom iz člena 4(2) se sprejme triletni načrt za izvajanje tega programa, ki se vsako leto pregleda.

3. Priporočeni znesek finančnih sredstev za izvajanje programa je 7,5 milijona EUR.

Letna proračunska sredstva odobri organ, pristojen za proračun, v okviru predvidenih finančnih sredstev.

4. Ukrepi po tem programu in finančna ureditev prispevkov Skupnosti so določeni v Prilogi.

Člen 3

1. Načrt za izvajanje tega programa vsebuje posamezne ukrepe, ki jih je treba izvesti.

2. Posamezni ukrepi se izberejo predvsem na podlagi naslednjih meril:

(a) prispevek k preprečevanju nevarnosti in škode za ljudi, premoženje ter okolje ob naravnih in tehnoloških nesrečah;

(b) prispevek k povečevanju stopnje pripravljenosti tistih, ki so vključeni v civilno zaščito v državah članicah, da se poveča njihova sposobnost odzivanja na nesreče;

(c) prispevek k odkrivanju in preučevanju vzrokov nesreč;

(d) prispevek k izpopolnjevanju sredstev in metod napovedovanja, tehnik in metod odzivanja ter takojšnje pomoči ob nesrečah;

(e) prispevek k obveščanju, izobraževanju in ozaveščanju javnosti kot pomoč državljanom, da povečajo učinkovitost samozaščite.

3. Vsak posamezen ukrep se izvede v tesnem sodelovanju z državami članicami.

4. Kadar je primerno, naj bo cilj ukrepov po tem programu prispevati

- k povezovanju ciljev civilne zaščite z drugimi politikami in ukrepi Skupnosti in držav članic, zlasti da se v presojo vplivov naprav in dejavnosti vključi ocena tveganja,

- ter k usklajenosti tega programa z drugimi ukrepi Skupnosti.

5. Vsak ukrep upošteva rezultate raziskav Skupnosti in nacionalnih raziskav na ustreznih področjih.

Člen 4

1. Komisiji pomaga odbor.

2. Pri sklicevanju na ta odstavek se uporabljata člena 4 in 7 Sklepa 1999/468/ES.

Obdobje iz člena 4(3) Sklepa 1999/468/ES je tri mesece.

3. Odbor sprejme svoj poslovnik.

Člen 5

Komisija oceni izvajanje tega programa ob polovici in koncu obdobja programa ter do 30. septembra 2002 in 31. marca 2004 poroča Evropskemu parlamentu in Svetu.

Člen 6

Ta odločba se uporablja od 1. januarja 2000.

Člen 7

Ta odločba je naslovljena na države članice.

V Bruslju, 9. decembra 1999

Za Svet

Predsednik

O. Heinonen

[1] UL C 28, 3.2.1999, str. 29.

[2] UL C 279, 1.10.1999, str. 210.

[3] UL C 169, 16.6.1999, str. 14.

[4] UL C 293, 13.10.1999, str. 53.

[5] UL C 176, 4.7.1987, str. 1; UL C 44, 23.2.1989, str. 3; UL C 315, 14.12.1990, str. 1: UL C 313, 10.11.1994, str. 1.

[6] UL L 8, 14.1.1998, str. 20.

[7] UL C 138, 17.5.1993, str. 5.

[8] UL L 184, 17.7.1999, str. 23.

[9] UL C 172, 18.6.1999, str. 1.

--------------------------------------------------

PRILOGA

Ukrep | Finančna ureditev |

A.Glavni projekti splošnega interesa

Večji projekti splošnega interesa za vse ali več držav članic, ki vključujejo krepitev sposobnosti civilne zaščite za obvladovanje nesreč v nekaterih pomembnih vidikih, kakršni so: preprečevanje,pripravljenost,odziv,takojšnja pomoč,odkrivanje in preučevanje vzrokov nesreč (analiza nevarnosti in ranljivosti),analiza družbenoekonomskih posledic nesreč,zboljšanje sredstev in metod napovedovanja. | Največji finančni prispevek Skupnosti: 75 % celotnih stroškov ukrepa. |

B.Usposabljanje

1.Delavnice in tečaji

Organizacija delavnic ali tečajev, kjer se zberejo tehnični in drugi strokovnjaki iz držav članic in se v okviru vsake discipline omogoča medsebojno izmenjevanje izkušenj ob razpravah o posebnostih njihovih metod, tehnik in sredstev, zato da se: poveča njihova stopnja pripravljenostiustvarijo okoliščine za vzpostavitev mreže posameznikov, ki bo omogočila učinkovitejše operativno sodelovanje med državami članicai ob nesrečah. | Največji finančni prispevek Skupnosti: 75 % celotnih stroškov ukrepa, s pragom 75000 EUR na ukrep. |

2.Izmenjava tehničnih in drugih strokovnjakov

Organizacija napotitve strokovnjakov v službe za varstvo pred nesrečami ali v druge ustrezne organe drugih držav članic, da se jim omogoči pridobivanje izkušenj, presoja uporabe raznih tehnik ali preučevanje prijemov drugih služb za varstvo pred nesrečami ali drugih ustreznih organov. Organiziranje izmenjav tehničnih in drugih strokovnjakov držav članic, ki se jim omogoči vodenje ali udeležba na kratkih tečajih. | Največ 75 % potnih stroškov in dnevnic strokovnjakov ter 100 % stroškov usklajevanja sistema. |

3.Vaje

Vaje so namenjene primerjanju metod, spodbujanju sodelovanja med državami članicami in podpori nadaljnjemu razvoju sodelovanja državnih služb za civilno zaščito, zato da se med drugim izboljša njihova učinkovitost in pospeši njihovo odzivanje ob nesrečah. | Največji finančni prispevek Skupnosti: 50 % stroškov sodelujočih opazovalcev iz drugih držav članic in stroškov organizacije povezanih delavnic, priprave vaje in končnega poročila itn. |

C.Drugi ukrepi

1.Pilotni projekti

Projekti, namenjeni povečanju zmogljivosti za odzivanje v prvih fazah krize in hitrosti takega odziva v raznih regijah držav članic. Cilj teh projektov je predvsem izboljšati sredstva, tehnike in postopke tudi v izoliranih in najbolj obrobnih regijah ali na otokih. Njihov obseg in vsebina naj bi bila taka, da bosta zanimala vse ali več držav članic. Razširijo in predstavijo naj se v vsej Uniji. Večnacionalni projekti naj bi se kar najbolj spodbujali. | Največji finančni prispevek Skupnosti: 50 % celotnih stroškov pilotnega projekta, s pragom 200000 EUR za vsak projekt. |

2.Podporni ukrepi

Podporni ukrepi, kakršni so priprave, povezane z novimi področji, ali enkratni naknadni ukrepi za druge projekte, delavnice ali vaje. | Največji finančni prispevek Skupnosti: 50 % celotnih stroškov vsakega ukrepa, s pragom 30000 EUR na ukrep. |

3.Konference in dogodki

Konference in drugi dogodki v zvezi s civilno zaščito, ki vključujejo več držav članic. | Največji finančni prispevek Skupnosti: 30 % celotnih stroškov organizacije, s pragom 50000 EUR na ukrep. |

4.Obveščanje

— Ukrepi za izboljšanje obveščanja, izobraževanja in ozaveščanja javnosti, da se državljanom pomaga povečati učinkovitost samozaščite, kjer koli v Skupnosti so, in da se prispeva k varnosti državljanov v Skupnosti | Največji finančni prispevek Skupnosti: 75 % celotnih stroškov. |

— Razširjanje informativnih publikacij in priprava predstavitvenega gradiva o sodelovanju Skupnosti na področju civilne zaščite. | Finančni prispevek Skupnosti: 100 % stroškov. |

5.Drugi ukrepi

Drugi ukrepi, katerih cilj je večje upoštevanje dosežkov na področju civilne zaščite, kakršni sta statistična obdelava in ekonomska analizaOcena programaŠirjenje informacij o sprejetih ukrepih v jeziku držav članic, ki jih ti ukrepi zadevajo. | Finančni prispevek Skupnosti: 100 % stroškov. |

D.Mobilizacija strokovnjakov

Mobilizacija strokovnjakov za posredovanje ob izrednih razmerah za krepitev sistema, ki so ga vzpostavili organi v državi članici ali tretji državi, ki ji grozijo naravne ali tehnološke nesreče. | Finančni prispevek Skupnosti: 100 % stroškov misije strokovnjakov. |

--------------------------------------------------